《和黄云夫武攸见寄韵》
宋代·史弥宁

诗名千古杜陵翁，身不胜穷道不穷。编简湛酣君有味，江山弹压我无功。

稚凉庭院梧桐雨，晚照陂塘蓼荻风。如此秋光欠料理，故人缘底尚东蒙。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。